**СПИСЪК НА ПРОЕКТНИТЕ ПРЕДЛОЖЕНИЯ, КОИТО НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ № BG14MFPR001-1.003 „ОКОНЧАТЕЛНО ПРЕУСТАНОВЯВАНЕ НА РИБОЛОВНИТЕ ДЕЙНОСТИ“ ПО ПРОГРАМАТА ЗА МОРСКО ДЕЛО, РИБАРСТВО И АКВАКУЛТУРИ 2021-2027 (ПМДРА)**

|  |  |  |  |  |
| --- | --- | --- | --- | --- |
| **№** | **Рег. № на проектното предложение** | **Наименование на кандидата** | **Наименование на проектното предложение** | **Основание за отхвърляне**  ***(посочват се конкретните основания, а не само препратки към документите и условията, които не са изпълнени)*** |
| **1.** | **BG14MFPR001-1.003-0001** | **„НОВА РИБНА“ ЕООД** | **„Окончателно преустановяване на риболовни дейности" по процедура за подбор на проекти № BG14MFPR001-1.003 „Окончателно преустановяване на риболовни дейности“** | След извършване на оценка за административно съответствие и допустимост на проектно предложение № BG14MFOP001-1.003-0001 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), е установено следното:  Проектното предложение не отговаря на Критерий № 3 „Кандидатът е допустим съгласно изискванията в т. 11 от Условия за кандидатстване по настоящата процедура“ и Критерий № 2 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура“ от Приложение № 4 „Критерии и методология за оценка на проектните предложения по процедура за подбор на проекти № BG14MFPR001-1.003 „Окончателно преустановяване на риболовните дейности“.  От приложеното към формуляра за кандидатстване Удостоверение от Изпълнителна агенция по рибарство и аквакултури (ИАРА) в т. 14 Прикачени документи, както и след извършена проверка по служебен път, в която е изискан от компетентния орган – ИАРА документ, удостоверяващ сегмента, съгласно Регистъра на риболовните кораби на Република България, в който попада риболовен кораб БС 2330, както и информация дали за този сегмент е установено небалансирано риболовно усилие съгласно последния актуален годишен доклад за баланса между риболовния капацитет и риболовните възможности на Република България става ясно, че:  Риболовният кораб с външна маркировка БС 2330 и име „ВЪЛНОБОР“ попада в сегмент TM VL 1218, който в Годишния доклад на България за усилията през 2023 г. за постигане на устойчив баланс между риболовния капацитет и риболовните възможности е оценен на **ниво 1 – балансиран сегмент**.  Във връзка със следният текст в раздел 11 „Допустими кандидати“ от УК: „За да отговаря на условията за получаване на финансиране по мярката, кандидатът трябва да отговаря на следните условия:….. „Допустими за подпомагане са корабособственици, чиито риболовни кораби съгласно Годишния доклад на България за усилията през 2023 г. за постигане на устойчив баланс между риболовния капацитет и риболовните възможности (Приложение № 3) попадат в сегмент на риболовния флот, който съгласно оценката на баланса в сегментите на флота за 2022 г. е със заключение - общо **Ниво 3 - сегментът е небалансиран с наличие на излишък на капацитет** (Приложение № 3.1)“, не може да бъде направено заключение, че „Нова Рибна“ ЕООД отговаря на Критерий № 3 „Кандидатът е допустим съгласно изискванията в т. 11 от Условия за кандидатстване по настоящата процедура“ от Приложение № 4 към УК.  В допълнение, след извършване на проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че не отстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.“ Във връзка с точка 24. „Списък на документите, които се подават на етап кандидатстване“ от Условия за кандидатстване (УК), на 15.11.2024 г. чрез Модул „Комуникация“ в ИСУН 2020 е изпратено уведомление с регистрационен номер BG14MFPR001-1.003-0001-M001, с което е поискана допълнителна информация от кандидата. Указан е срок до 22.11.2024 г., в който да бъдат предоставени липсващите документи.  Кандидатът е отговорил на комуникацията в регламентирания срок, но не е предоставил в цялост изисканите допълнително информация и документи, а именно:   * по т. 2/т. 4 от писмото за допълнителна информация, относно установено влязло в сила наказателно постановление по реда на чл. 58, ал. 1, т. 3 от ЗОП по процедура за подбор на проекти BG14MFPR001-1.003 *„Окончателно преустановяване на риболовните дейности“* (удостоверение от ИА „Главна инспекция по труда“) и относно задължения към Национална агенция за приходите (НАП), кандидатът е предоставил писмо от ТД на НАП-Бургас за предоставен погасителен план към ТД на НАП-Бургас относно плащане на публични задължения на „Нова Рибна“ ЕООД. Предвид факта, че това е единствения представен документ по двете точки, не може да се направи ясна връзка между задълженията, които кандидата би могъл да разсрочи - по Наказателно постановление (НП) № 02-2300467/10.01.2024 г. и НП № 02-2300468/10.01.2024 г. за извършени нарушения на разпоредбата на чл. 63, ал. 2 и чл. 62, ал. 1 от Кодекса на труда, и/или към задълженията към Национална агенция за приходите. Също така в писмото, в т. 4 е изискано - *споразумение с НАП от което да е видно, че страните са договорили тяхното отсрочване или разсрочване,* ***заедно с погасителен план и/или с посочени дати за окончателно изплащане на дължимите задължения.*  Нито един от двата документа не е приложен.** * по т. **5 относно Свидетелство за годност (СГ),** издадено от ИА ”Морска администрация”/ Дирекция „Морска администрация-Бургас (ДМА-Бургас), рег. № 22 994 от 13.12.2019 г. и записаният в него собственик - дружество „Джи енд Джи Корсар“ ООД: При преглед на документа е видно, че има извършен преглед за техническа годност на риболовния кораб на 12.12.2022 г., като собственик на кораба е дружество „Джи енд Джи Корсар“ ООД. Съгласно Наредба № 5 от 1 септември 2004 г. за корабните документи, чл. 81. (1) (Предишен текст на чл. 81 - ДВ, бр. 62 от 2017 г.) Корабите от крайбрежно плаване с вместимост до 40 БТ включително, извършващи стопанска дейност, трябва да бъдат снабдени със:   1. (изм. - ДВ, бр. 11 от 2011 г., в сила от 04.02.2011 г.) свидетелство за регистрация или временно свидетелство за регистрация, когато корабът е нает по договор за беърбоут чартър;  2. свидетелство за годност;  А съгласно чл. 104. от същата наредба (1) Морските кораби, извършващи стопански риболов, се снабдяват освен с документите, посочени в чл. 18 и 19 от Закона за рибарството и аквакултурите, и със: 1. документите по чл. 81 , 82 , 84 или 85 в зависимост от тяхната големина и район на плаване; .... (2) Документите по т. 2 и 3, **както и всички изменения на вписаните в тях данни се заверяват от ИА "МА".** Недоумение буди фактът, че тези два документа, издадени от ДМА-Бургас за кораб Бс 2330 „Вълнобор“ са с различен собственик. На запитването към кандидата по темата същия не е представил обосновано обяснение. В този смисъл комисията поставя под съмнение собствеността на кораба към настоящия момент. Съгласно т. 11. *Допустими кандидати* от УК *Допустими кандидати по настоящата процедура са собственици на риболовни кораби от риболовния флот на Република България, регистрирани като действащи в регистъра на риболовните кораби в България.*  Във връзка с гореизложеното, кандидатът се явява недопустим и по Критерий № 2 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура“ от Приложение № 4 „Критерии и методология за оценка на проектните предложения по процедура за подбор на проекти № BG14MFPR001-1.003 „Окончателно преустановяване на риболовните дейности“.  Съгласно изискванията, посочени в Условията за кандидатстване на процедурата, раздел 24: „При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки“.  В изпълнение на разпоредбата на чл. 34, ал. 2 от ЗУСЕФСУ и когато след допълнително изискване по установения ред на задължително изискуеми по процедурата документи и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване на процедурата, проектното предложение не отговаря на УК, поради което производството по него се прекратява.  Съгласно инструкциите в Приложение № 4 към Условията за кандидатстване, т. II. Критерии за оценка, т. 1. Административно съответствие и допустимост, при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFOP001-1.003-0001 на кандидата „Нова Рибна“ ЕООД е включено в Списъка на проектните предложения, които не се допускат до етап Техническа и финансова оценка, по настоящата процедура. |
| **2.** | **BG14MFPR001-1.003-0002** | **„ДЖЕЙ ПИ СЪЛЮШАН“ ЕООД** | **„Окончателно преустановяване на риболовни дейности на плавателен съд с регистрационен номер ПМ260“** | След извършване на оценка за административно съответствие и допустимост на проектно предложение по отношение на кандидат „ДЖЕЙ ПИ СЪЛЮШАН“ ЕООД, ЕИК: 205633079, подал проектно предложение № BG14MFPR001-1.003-0002 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), е установено следното:  Проектното предложение не отговаря на Критерий № 03 ***„Кандидатът е допустим съгласно изискванията в т. 11 от Условия за кандидатстване по настоящата процедура.“*** от Приложение 4 „Критерии и методология за оценка на проектни предложения по процедура чрез подбор на проекти № BG14MFPR001-1.003 „Окончателно преустановяване на риболовните дейности“.  Съгласно раздел 11. „Допустими кандидати“, подраздел „Критерии за недопустимост на кандидатите“, т. 6, буква „о“ от Условията за кандидатстване по процедурата.: „***по отношение на лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;“.***  След извършена проверка на предоставените документи и свързаност съгласно раздел 11 „Допустими кандидати“, подраздел „Критерии за недопустимост на кандидатите“, т. 6 от УК по процедура чрез подбор на проекти № BG14MFPR001-1.003 „Окончателно преустановяване на риболовните дейности“ е установено следното по отношение на свързаността на бенефициента:  Съгласно извършени административни проверки е установено лицето - едноличен собственик на капитала и управител на горецитираното дружество. Съгласно данните, предоставени от кандидата в секция 2. „Данни за кандидата“ от формуляр за кандидатстване в ИСУН, като лице за контакт е посочено друго лице. При извършена планова проверка на място на 07.11.2024 г. на горецитираното проектнои предложение, управителят не присъства лично, а е упълномощила същото лице (посочено в секция 2), с представено безсрочно, генерално пълномощно № 361 от 13.04.2021 г., да го представлява, в качеството му на управител на „ДЖЕЙ ПИ СЪЛЮШАН“ ЕООД. От представеното пълномощно е видно, че постоянните адреси на двете лица са идентични.  Същевременно със Заповед № МДР-ПП-09-19/23.02.2023 г. за определяне поименен състав на Комитета за наблюдения (КН) на ПМДРА, горепосоченото упълномощено лице е включено като представител на групата на НПО в обществено полезна дейност, имащи отношение към мерките, финансирани от ПМДРА, и като такъв е представил попълнена и подписана декларация от 17.03.2024 г. (Приложение № 1 към чл.15, ал.1 от Вътрешните правила за работа на КН по ПМДРА). С декларацията лицето заявява, че е запознато с дефиницията на понятията „конфликт на интереси“, съгласно разпоредбата на чл. 61 от Регламент (ЕС, Евратом) № 1046/2018. Съгласно т. 4 и т. 5 от подписаната декларация, същото се задължава в случай на предполагаема или реална възможност от възникване на конфликт на интереси по отношение на него или на свързано с него лице по смисъла на параграф 1, т. 15 от Допълнителните разпоредби на Закона за противодействие на корупцията да информира писмено председателя и секретариата на КН и да се отведе от обсъждането, подготовката, приемането и изпълнението на съответното решение.  Във връзка с провеждането на седма писмена процедура от членовете на КН по ПМДРА за одобрение на критериите за подбор на проекти по вид дейност 1.3.1. „Окончателно преустановяване на риболовни дейности”, проведена в периода 01-07.12.2023 г. е постъпило становище от упълномощеното лице, в качеството му на представляващ на групата на НПО в обществено полезна дейност, имащи отношение към мерките, финансирани от ПМДРА в КН, относно прецизиране на критериите и методологията за оценка на проектните предложения по процедурата. Становището е прието от УО на ПМДРА, отразено е в протокола на проведеното заседание на КН, както и са извършени съответните промени в изготвения пакет с критерии по посочения вид дейност.  Приемът за подаване на проектни предложения по процедурата е обявен на 08.08.2024 г. със Заповед № МДР-ПП-09-60/08.08.2024 г. Одобрените на заседанието на КН на ПМДРА пакет с критерии за подбор на проекти са част от документацията по процедурата.  Следва да се има предвид, че в § 1, т. 9, буква „а“ от Допълнителните разпоредби на Закона за противодействие на корупцията и § 1, т. 13, буква „г“ от Допълнителните разпоредби на Закона за публичното предлагане на ценни книжа законодателят е посочил смисъла на термина „свързани лица", както и кои категории лица попадат в него, съгласно които такива са съпрузите.  Видно от представеното писмо от Главна дирекция „Гражданска регистрация и административно обслужване“ към МРРБ е, че представляващият управител и едноличен собственик на капитала на кандидата „ДЖЕЙ ПИ СЪЛЮШАН“ ЕООД, и лицето, определено като представител на член на КН на ПМДРА 2021 – 2027 г., съгласно гореописаната заповед на министъра на земеделието и храните, са съпрузи, като до момента в НБД „Население“ не са налице данни бракът да е прекратен.  Конфликт на интереси съществува, когато безпристрастното и обективно упражняване на функциите на финансов участник или друго лице, посочено в чл. 61, параграф 1 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза (заменен от 29.09.2024 г. с Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза) е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.  Съгласно Приложение № 4 към Условията за кандидатстване при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFPR001-1.003-0002 е включено в Списъка на проектните предложения, които не се допускат до етап Техническа и финансова оценка, по настоящата процедура. |
| **3.** | **BG14MFOP001-1.003-0006** | **„ТАШКО ЛАМБОВ 66“ ЕООД** | **„Окончателно преустановяване на риболовните дейности на РК Пълдин“** | След извършване на оценка за административно съответствие и допустимост на проектно предложение № BG14MFOP001-1.003-0006 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), е установено следното:  Проектното предложение не отговаря на Критерий № 3: „Кандидатът е допустим съгласно изискванията в т. 11 от Условия за кандидатстване по настоящата процедура“ от Приложение № 4 „Критерии и методология за оценка на проектните предложения по процедура за подбор на проекти № BG14MFPR001-1.003 „Окончателно преустановяване на риболовните дейности“, вид дейност 1.3.1. „Окончателно преустановяване на риболовни дейности” по Програмата за морско дело, рибарство и аквакултури 2021-2027 (ПМДРА).  В резултат на извършена служебна проверка, съгласно предоставената информация от Изпълнителна агенция по рибарство и аквакултури (ИАРА) с писмо с регистрационен индекс 13-2414/01.11.2024 г. за оценка на баланса на сегмента, в който попадат корабите, участващи в подадени проектни предложения по процедура за подбор № BG14MFPR001-1.003 „Окончателно преустановяване на риболовни дейности“, е установено следното:  Риболовен кораб „ПЪЛДИН“, с външна маркировка КВ 5642, CFR BGR001225642, собственост на ТАШКО ЛАМБОВ 66 ЕООД (ЕИК: 202201160) попада в сегмент **TBB VL1218 съгласно данни от** последния официален Годишен доклад на България за усилията през 2023 г. за постигане на устойчив баланс между риболовния капацитет и риболовните възможности и през 2022 г. и сегментът е оценен на **ниво 1 – балансиран**.  Във връзка с гореизложеното, кандидатът се явява недопустим, тъй като не отговоря на следния критерий за допустимост на кандидатите, посочен в раздел 11 от УК „Критерии за допустимост на кандидатите“:  *„Допустими кандидати по настоящата процедура са собственици на риболовни кораби от риболовния флот на Република България, регистрирани като действащи в регистъра на риболовните кораби в България. Допустими за подпомагане са корабособственици, чиито риболовни кораби съгласно Годишния доклад на България за усилията през 2023 г. за постигане на устойчив баланс между риболовния капацитет и риболовните възможности (Приложение №3)* ***попадат в сегмент на риболовния флот, който съгласно оценката на баланса в сегментите на флота за 2022 г. е със заключение - общо Ниво 3 - сегментът е небалансиран*** *с наличие на излишък на капацитет (Приложение № 3.1).“*  В допълнение, след извършена проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че не отстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.“, във връзка с точка 24. „Списък на документите, които се подават на етап кандидатстване“ от Условия за кандидатстване (УК), на 15.11.2024 г. чрез Модул „Комуникация“ в ИСУН е изпратено уведомление с регистрационен номер BG14MFPR001-1.003-0006-M001, с което е поискана допълнителна информация от кандидата. Указан е срок до 22.11.2024 г., в който да бъдат предоставени долуописаните липсващи документи и информация, а именно:   1. В съответствие с изискването, посочено в т. 2 от раздел 24. „Списък на документите, които се подават на етап кандидатстване“ в Условията за кандидатстване (УК), следва да предоставите следния документ:   *„Позволително за плаване и/или Свидетелство за годност за плаване за риболовните кораби с тонаж над 40 БТ, издадено от ИА ”Морска администрация”, прикачено в ИСУН 2020 (Документът е задължителен за всички кандидати)“.*   1. След извършена служебна проверка от Управляващия орган (УО) е установено, че риболовният кораб с наименование „Пълдин“, с регистрационен номер КВ 5642, попада в сегмент, оценен на ниво 1 - балансиран и следователно не отговаря на следния критерий за допустимост на кандидатите, посочен в раздел 11 от УК „Критерии за допустимост на кандидатите“:   *„Допустими кандидати по настоящата процедура са собственици на риболовни кораби от риболовния флот на Република България, регистрирани като действащи в регистъра на риболовните кораби в България. Допустими за подпомагане са корабособственици, чиито риболовни кораби съгласно Годишния доклад на България за усилията през 2023 г. за постигане на устойчив баланс между риболовния капацитет и риболовните възможности (Приложение №3)* ***попадат в сегмент на риболовния флот, който съгласно оценката на баланса в сегментите на флота за 2022 г. е със заключение - общо Ниво 3 - сегментът е небалансиран с наличие на излишък на капацитет*** *(Приложение № 3.1).“*   1. След извършена служебна проверка е установено наличие на задължения към НАП от страна на кандидата: „ТАШКО ЛАМБОВ 66“ ЕООД. Следва да представите един от следните документи:   - Удостоверение от Националната агенция за приходите за липса на задължения на кандидат  или  - Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.;  или  - Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения;   1. Декларациите от Приложение № 5 и от Приложение № 6 от Условията за кандидатстване по процедура чрез подбор на проекти BG14MFPR001-1.003 „Окончателно преустановяване на риболовните дейности“, подписани с КЕП от официалния представител/и на кандидата.   Съгласно постъпилите въпроси и отговори по процедурата:  *„Уважаеми госпожи/господа,*  *Моля за разяснение по следния въпрос:*  *Кандидат, който не разполага с електронен подпис и който ще упълномощи друго лице да подаде проектното предложение вместо него, може ли да разпише декларациите Приложение № 5 и Приложение № 6 на ръка и да ги приложи сканирани.*  *Благодаря“*  Отговор:  *В съответствие с т. 23 от Условията за кандидатстване по процедура чрез подбор на проекти BG14MFPR001-1.003 „Окончателно преустановяване на риболовните дейности“, вид дейност „Окончателно преустановяване на риболовните дейности” по Програма за морско дело, рибарство и аквакултури 2021-2027, подаването на проектното предложение се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение (ИСУН), единствено с използването на Квалифициран електронен подпис (КЕП).*  *Официалният представител на кандидата (лице с право да представлява кандидата) няма право да упълномощава други лица да подписват декларациите по процедурата, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.*  *В случай че официалният представител на кандидата реши да упълномощи друго лице за подаване на проектното предложение, съгласно т. 23 от Условията за кандидатстване по процедурата се прилага пълномощно, подписано с КЕП от официалният представител на кандидата. В тази връзка, за подаване на проектно предложение, включително и от упълномощено лице, официалният представител на кандидата следва да притежава КЕП.*  *В заключение, декларациите от Приложение № 5 и от Приложение № 6 от Условията за кандидатстване по процедура чрез подбор на проекти BG14MFPR001-1.003 „Окончателно преустановяване на риболовните дейности“ следва да бъдат подписани с КЕП от официалния представител на кандидата, независимо дали ще упълномощи друго лице за подаване на проектно предложение по процедурата или не.“*  Кандидатът е отговорил на комуникацията в регламентирания срок, като е представил Свидетелство за годност за плаване за риболовния кораб „Пълдин“, с външна маркировка КВ 5642, Удостоверение от Националната агенция за приходите за липса на задължения, Декларация по чл. 25, ал. 2 от ЗУСЕФСУ и чл. 7 от ПМС № 23/2023 г. (Приложение № 5) и Декларация към УК (Приложение № 6), подписани с КЕП от официалния представител на кандидата.  Не са представени разяснения и допълнителна информация във връзка с установеното несъответствие на кандидата с изискването, посочено в раздел 11 от УК „Критерии за допустимост на кандидатите“, относно сегмента, в който попада риболовният кораб „ПЪЛДИН“, с външна маркировка КВ 5642, CFR BGR001225642, съгласно Годишния доклад на България за усилията през 2023 г. за постигане на устойчив баланс между риболовния капацитет и риболовните възможности.  Съгласно инструкциите в Приложение № 4 към УК, т. II. Критерии за оценка, т. 1. Административно съответствие и допустимост, при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFOP001-1.003-0006 на кандидата „ТАШКО ЛАМБОВ 66“ ЕООД е включено в Списъка на проектните предложения, които не се допускат до етап Техническа и финансова оценка, по настоящата процедура. |
| **4.** | **BG14MFPR001-1.003-0008** | **„ДЖЕЙ ПИ СЪЛЮШАН“ ЕООД** | **„Окончателно преустановяване на риболовни дейности на плавателен съд с регистрационен номер ЦР154“** | След извършване на оценка за административно съответствие и допустимост на проектно предложение по отношение на кандидат „ДЖЕЙ ПИ СЪЛЮШАН“ ЕООД, ЕИК: 205633079, подал проектно предложение № BG14MFPR001-1.003-0008 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), е установено следното:  Проектното предложение не отговаря на Критерий № 03 ***„Кандидатът е допустим съгласно изискванията в т. 11 от Условия за кандидатстване по настоящата процедура.“*** от Приложение 4 „Критерии и методология за оценка на проектни предложения по процедура чрез подбор на проекти № BG14MFPR001-1.003 „Окончателно преустановяване на риболовните дейности“.  Съгласно раздел 11. „Допустими кандидати“, подраздел „Критерии за недопустимост на кандидатите“, т. 6, буква „о“ от Условията за кандидатстване по процедурата.: „***по отношение на лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;“.***  След извършена проверка на предоставените документи и свързаност съгласно раздел 11 „Допустими кандидати“, подраздел „Критерии за недопустимост на кандидатите“, т. 6 от УК по процедура чрез подбор на проекти № BG14MFPR001-1.003 „Окончателно преустановяване на риболовните дейности“ е установено следното по отношение на свързаността на бенефициента:  Съгласно извършени административни проверки е установено лицето - едноличен собственик на капитала и управител на горецитираното дружество. Съгласно данните, предоставени от кандидата в секция 2. „Данни за кандидата“ от формуляр за кандидатстване в ИСУН, като лице за контакт е посочено друго лице. При извършена планова проверка на място на 07.11.2024 г. на горецитираното проектнои предложение, управителят не присъства лично, а е упълномощила същото лице (посочено в секция 2), с представено безсрочно, генерално пълномощно № 361 от 13.04.2021 г., да го представлява, в качеството му на управител на „ДЖЕЙ ПИ СЪЛЮШАН“ ЕООД. От представеното пълномощно е видно, че постоянните адреси на двете лица са идентични.  Същевременно със Заповед № МДР-ПП-09-19/23.02.2023 г. за определяне поименен състав на Комитета за наблюдения (КН) на ПМДРА, горепосоченото упълномощено лице е включено като представител на групата на НПО в обществено полезна дейност, имащи отношение към мерките, финансирани от ПМДРА, и като такъв е представил попълнена и подписана декларация от 17.03.2024 г. (Приложение № 1 към чл.15, ал.1 от Вътрешните правила за работа на КН по ПМДРА). С декларацията лицето заявява, че е запознато с дефиницията на понятията „конфликт на интереси“, съгласно разпоредбата на чл. 61 от Регламент (ЕС, Евратом) № 1046/2018. Съгласно т. 4 и т. 5 от подписаната декларация, същото се задължава в случай на предполагаема или реална възможност от възникване на конфликт на интереси по отношение на него или на свързано с него лице по смисъла на параграф 1, т. 15 от Допълнителните разпоредби на Закона за противодействие на корупцията да информира писмено председателя и секретариата на КН и да се отведе от обсъждането, подготовката, приемането и изпълнението на съответното решение.  Във връзка с провеждането на седма писмена процедура от членовете на КН по ПМДРА за одобрение на критериите за подбор на проекти по вид дейност 1.3.1. „Окончателно преустановяване на риболовни дейности”, проведена в периода 01-07.12.2023 г. е постъпило становище от упълномощеното лице, в качеството му на представляващ на групата на НПО в обществено полезна дейност, имащи отношение към мерките, финансирани от ПМДРА в КН, относно прецизиране на критериите и методологията за оценка на проектните предложения по процедурата. Становището е прието от УО на ПМДРА, отразено е в протокола на проведеното заседание на КН, както и са извършени съответните промени в изготвения пакет с критерии по посочения вид дейност.  Приемът за подаване на проектни предложения по процедурата е обявен на 08.08.2024 г. със Заповед № МДР-ПП-09-60/08.08.2024 г. Одобрените на заседанието на КН на ПМДРА пакет с критерии за подбор на проекти са част от документацията по процедурата.  Следва да се има предвид, че в § 1, т. 9, буква „а“ от Допълнителните разпоредби на Закона за противодействие на корупцията и § 1, т. 13, буква „г“ от Допълнителните разпоредби на Закона за публичното предлагане на ценни книжа законодателят е посочил смисъла на термина „свързани лица", както и кои категории лица попадат в него, съгласно които такива са съпрузите.  Видно от представеното писмо от Главна дирекция „Гражданска регистрация и административно обслужване“ към МРРБ е, че представляващият управител и едноличен собственик на капитала на кандидата „ДЖЕЙ ПИ СЪЛЮШАН“ ЕООД, и лицето, определено като представител на член на КН на ПМДРА 2021 – 2027 г., съгласно гореописаната заповед на министъра на земеделието и храните, са съпрузи, като до момента в НБД „Население“ не са налице данни бракът да е прекратен.  Конфликт на интереси съществува, когато безпристрастното и обективно упражняване на функциите на финансов участник или друго лице, посочено в чл. 61, параграф 1 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза (заменен от 29.09.2024 г. с Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза) е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.  Съгласно Приложение № 4 към Условията за кандидатстване при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFPR001-1.003-0008 е включено в Списъка на проектните предложения, които не се допускат до етап Техническа и финансова оценка, по настоящата процедура. |

**ЗАБЕЛЕЖКА: Кандидатите, чиито проектни предложения са предложени за отхвърляне на етап оценка на административното съответствие и допустимостта по горепосочената процедура могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването.**

Дата: 09.12.2024 г.

Подпис:

(*Председател на Оценителната комисия****)***